	

	

	

	




САОПШТЕЊЕ ВИШЕГ ЈАВНОГ ТУЖИЛАШТВА У ВАЉЕВУ
 
[bookmark: _GoBack]Више јавно тужилаштво у Ваљеву подсећа грађане да се организована окупљања на јавном простору могу одржавати само и искључиво уколико су пријављена у складу са законом. Организатори окупљања су лица са именом и презименом која су дужна поред пријаве окупљања и да успоставе редарску службу.
На друштвеним мрежама и у појединим медијима приметан је велики број објава којима се за петак 14.август најављује окупљање у Ваљеву. Више јавно тужилаштво у Ваљеву обавештава јавност да ове најаве деле појединци или групе који нису пријавили било какав скуп.
Посебно наглашавамо да је у августу 2025.год. приликом одржавања непријављеног скупа у Ваљеву дошло до тешког нарушавања јавног реда и мира, када је повређено неколико полицајаца и грађана, разбијене и запаљене просторије Вишег јавног тужилаштва, Основног јавног тужилаштва, Прекршајног суда, Полицијске управе и Градске управе.
У протеклих годину дана у јавности и на друштвеним мрежама ширене су лажне вести у вези са догађајима из августа 2025.год., које су допринеле и још увек доприносе подизању тензија. Не улазећи у неприкосновено право да се протестује, Више јавно тужилаштво у Ваљеву апелује на све грађане да поштују Устав и Закон Републике Србије и да своја окупљања пријаве надлежним органима, као и да се уздрже од било ког облика нарушавања јавног реда и мира.


